钦定古今图书集成/明伦汇编/氏族典/第391卷 > 李谷
## 钦定古今图书集成/明伦汇编/氏族典/第391卷 > 李谷

按《宋史李谷传》，“谷字惟珍，颍州汝阴人。举进士，连辟
华、泰二州从事。晋天福中，擢监察御史。少帝即位，拜
职方郎中，俄转吏部郎中，罢职。天福九年，少帝亲征
契丹，诏许扈从，充枢密直学士。开运二年，出为磁州
刺史。周祖西征，为西南面行营水陆转运使。关右平，
改陈州刺史。会有内难，急召赴阙。周祖兵入汴，命权”
判三司。广顺初，拜中书侍郎、平章事。显德初，从世宗
征太原，判太原行府事。师还，进位司空、门下侍郎，监
修国史。二年，议伐南唐，以谷为淮南道行营前军都
部署。四年，以平寿州，叙功加爵邑。是秋，谷抗表乞骸
骨，罢相，守司空。恭帝即位，进封赵国公。求归洛邑，从
其请。太祖即位，遣使就赐器币。建隆元年卒。子吉，至
补阙，拱至太子中允。